Diari Oficial de la Generalitat Valenciana


Sumari del DOGV 3149, del 24-12-1997 (1997/12189)

DECRET 302/1997, de 16 de desembre, del Govern Valencià, pel qual es desenvolupen l'organització i les funcions de les delegacions territorials del Govern Valencià i les comissions territorials de Coordinació.
-----------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1997/12/16/302/dof/vci/html**

### Dades del document

Número de DOGV
:   3149

Data del DOGV
:   24-12-1997

Secció del DOGV
:   DISPOSICIONS GENERALS

Número del document
:   1997/12426


Data del document
:   16-12-1997

Organisme emissor
:   Conselleria de Presidència

Tipus de document
:   Decret

Anàlisi jurídica

4147 DECRET 302/1997, de 16 de desembre, del Govern Valencià, pel qual es desenvolupen l'organització i les funcions de les delegacions territorials del Govern Valencià i les comissions territorials de Coordinació. [97/12185]
  
Pel Decret 8/1996, de 16 de gener, del Govern Valencià, es creaven les delegacions territorials del Govern Valencià. El temps transcorregut ha evidenciat la necessitat, per una part, de concretar les funcions de les comissions territorials de Coordinació com a òrgan col·legiat i, per una altra, potenciar la figura del delegat territorial del Govern Valencià, com a representant permanent del Govern Valencià a la província i eix dels serveis perifèrics en l'àmbit de la seua jurisdicció, i ostenta les facultats i competències que en aquesta norma se li confereixen per al compliment que l'Estatut d'Autonomia i que altres lleis atribueixen a la Generalitat Valenciana.
  
Així mateix, cal que l'acció de l'administració de la Generalitat Valenciana en l'àmbit provincial estiga dotada de la necessària coherència i coordinació dels elements que la integren, com a principi bàsic per a obtindre la desitjable rendibilitat social i eficàcia en l'actuació dels seus organismes administratius.
  
En virtut d'aquestes premisses, aquest Decret senta les bases d'aquesta coordinació administrativa provincial sobre els dos òrgans sobre les quals s'assenta: d'una banda, el delegat territorial del Govern Valencià i, d'una altra, la Comissió Territorial de Coordinació.
  
Per tant, a proposta del conseller de Presidència i amb deliberació prèvia del Govern Valencià, en la reunió del dia 16 de desembre de 1997,
  
DECRETE
  
CAPÍTOL I
  
Dels delegats territorials del Govern Valencià
  
Article 1
  
El delegat territorial del Govern és el representant permanent del Govern Valencià a la província, i exerceix la superior direcció dels serveis perifèrics de l'administració autonòmica. Sota la seua dependència està el secretari de la Delegació Territorial del Govern, el qual té la direcció dels serveis territorials de la Conselleria de Presidència, que serviràn de suport administratiu i tècnic de la Delegació Territorial del Govern Valencià.
  
Article 2
  
Els delegats territorials del Govern, amb nivell directiu de l'administració pública de la Generalitat Valenciana, depenen orgànicament i funcionalment de la Conselleria de Presidència.
  
Article 3
  
El nomenament i separació dels delegats territorials del Govern es farà per decret del Govern Valencià, prèvia proposta del conseller de Presidència.
  
Article 4
  
En absència dels membres del Govern Valencià, o d'aquells en qui hagueren delegat la seua representació, el delegat territorial del Govern presidirà, en nom del Govern Valencià, les recepcions públiques i els actes de l'administració de la Generalitat Valenciana als quals concórrega en la seua província i el representarà en els actes i recepcions públiques d'altres administracions i institucions.
  
Article 5
  
El delegat territorial del Govern és executor de la política del Govern Valencià a la província i, per tant, té atribuïdes les facultats següents:
  
a) Impulsar i coordinar l'activitat de l'administració de la Generalitat Valenciana a la província.
  
b) Actuar com a òrgan de comunicació, col·laboració i cooperació amb les administracions central i local de la província, sense perjudici d'altres mecanismes de cooperació i col·laboració legalment previstos.
  
c) Informar i, si fa el cas, proposar al Govern les inversions públiques a la província, impulsant i controlant la seua realització.
  
d) Transmetre i executar, si fa el cas, els mandats i directrius que reba del Govern Valencià o dels titulars de les distintes conselleries.
  
e) Presidir el ple i, si fa el cas, les comissions delegades de la Comissió Territorial de Coordinació del Govern Valencià.
  
Article 6
  
Els delegats territorials del Govern podran informar les propostes de nomenament dels directors territorials de les distintes conselleries i del secretari de la Delegació Territorial en la seua província, i hauran de ser informats prèviament dels seus nomenaments
  
CAPÍTOL II
  
De les comissions territorials de coordinació
  
Article 7
  
1. La Comissió Territorial de Coordinació és l'òrgan col·legiat d'assistència al delegat territorial del Govern en les funcions d'orientació, impuls, coordinació i fiscalització de l'activitat dels òrgans territorials de l'administració de la Generalitat Valenciana.
  
2. La Comissió Territorial de Coordinació serà presidida pel delegat territorial del Govern, i funcionarà en ple i en comissions delegades.
  
Article 8
  
1. El ple de la Comissió Territorial de Coordinació estarà constituït per tots els directors territorials de les conselleries que radiquen a la província, i actuarà com a secretari el secretari de la Delegació Territorial del Govern o funcionari de carrera del grup A que designe el seu titular.
  
En defecte del director territorial en alguna de les conselleries, formarà part de la Comissió un cap de servei dels serveis territorials d'aqueixa conselleria, designat per l'òrgan competent de la mateixa.
  
2. El president de la Comissió podrà convocar les reunions de la Comissió a altres caps dels serveis territorials de l'administració o dels seus organismes autònoms, perquè informen sobre assumptes concrets de la seua competència.
  
Article 9
  
Són funcions de la Comissió Territorial de Coordinació en Ple:
  
a) Coordinar les competències i activitats de les distintes conselleries en l'àmbit provincial.
  
b) Elaborar els plans conjunts de necessitats de les unitats provincials de l'administració de la Generalitat Valenciana pel que afecta al personal, material i immobles.
  
c) Informar els programes d'inversió de la Generalitat Valenciana a la província, a fi de comprovar la seua adequació a la política general del Govern Valencià a la província.
  
d) Estudiar i analitzar els programes d'actuació i les actuacions concretes de les direccions territorials, organismes autònoms i empreses públiques de la Generalitat Valenciana, en aquells casos en què decidisca el president de la Comissió.
  
e) Assessorar el delegat territorial del Govern en totes aquelles qüestions, matèries o assumptes aquest determine.
  
f) Informar o resoldre sobre tots els assumptes que li siguen atribuïts per mandat específic o disposicions de caràcter general del Govern Valencià.
  
Article 10
  
1. Per ordre del conseller de Presidència es determinarà la denominació, composició i funcions de les comissions delegades de la Comissió Territorial de Coordinació, entre les quals necessàriament hauran de comptar les d'Infraestructura i de Coordinació d'Edificis Administratius, de Sanitat, Educació i Serveis Socials, i la de Desenvolupament i Assumptes Econòmics.
  
2. Podran formar part de les comissions delegades tant els membres del ple com la resta de caps d'unitats administratives, organismes autònoms i empreses públiques de la Generalitat Valenciana radicades a la província.
  
3. La presidència de les comissions delegades correspon, per delegació del delegat territorial del Govern, al membre del ple de la Comissió que designe.
  
La secretaria correspondrà a un funcionari del grup A del Sector d'Administració General de la Direcció Territorial, el director de la qual ostente la presidència de la Comissió Delegada, designat per aquest.
  
4. Els acords de les comissions delegades hauran de comunicar-se al delegat territorial del Govern en el termini de tres dies.
  
Article 11
  
1. El ple de la Comissió Territorial de Coordinació celebrarà sessió cada quinze dies com a mínim. Les comissions delegades ho faran segons les convocatòries del seu president, en raó de l'exigència o conveniència dels assumptes a tractar i, en tots els casos, almenys una vegada al mes.
  
2. Els acords del ple de la Comissió Territorial de Coordinació i de les seues comissions delegades, una vegada comunicats al delegat territorial del Govern, vincularan als seus membres respectius, els quals hauran d'executar-los dins de l'àmbit de les seues competències respectives.
  
Disposició addicional
  
La Conselleria de Presidència dictarà les disposicions necessàries per al desenvolupament d'aquest decret.
  
S'autoritza les conselleries de Presidència i d'Economia, Hisenda i Administració Pública per a que prevegen les consignacions pressupostàries precises per a atendre les despeses de funcionament i representació de les delegacions territorials del Govern.
  
Disposició derogatòria
  
Queden derogades les normes d'igual o inferior rang en quant s'oposen a allò que estableix aquest Decret.
  
Disposició final
  
Aquest decret entrarà en vigor en la data de la seua publicació en el Diari Oficial de la Generalitat Valenciana.
  
Valencia, 16 de desembre de 1997
  
President de la Generalitat Valenciana,
  
EDUARDO ZAPLANA HERNÁNDEZ-SORO
  
Conseller de Presidència,


Còpia Permalink ELI